от субсидирането на индонезийския внос, което е довело до причиняване на вреда за търговията, с времето ще се увеличат, и ще продължи отсъствието на еднакви условия на конкуренция за промишлеността на Съюза.
 7.5. Заключение относно интереса на Съюза
 (394)
 Комисията стигна до временното заключение, че налагането на мита би оказало въздействие върху увеличаването на потребителските цени. Въпреки това, поради ограниченото съдържание на биодизел в крайния продукт, закупуван от потребителите (обикновено не повече от 10 %), този отрицателен ефект върху цената на дизеловото гориво ще бъде само малка част от преките промени в цените на биодизела.
 (395)
 Въз основа на гореизложеното Комисията стигна до временното заключение, че не съществуват убедителни доводи, че налагането на изравнителни мерки, съответстващи на общия размер на подлежащата на изравняване субсидия, върху вноса на биодизел с произход от Индонезия, не е в интерес на Съюза.
 8. РЕГИСТРАЦИЯ
 (396)
 На 22 май 2019 г. жалбоподателят подаде искане за регистрация на вноса на биодизел с произход от Индонезия съгласно член 24, параграф 5 от основния регламент.
 (397)
 Жалбоподателят поиска регистрация въз основа на следното:
 а)
 доказателство за значително субсидиране на промишлеността за производство на биодизел в Индонезия;
 б)
 действителен и значителен риск от сериозна вреда, която би била трудно поправима, ако вносът продължи да се увеличава със същото темпо; и
 в)
 необходимост от регистрация на вноса възможно най-бързо, за да се изключи повтарянето на вредата поради сезонния характер на вноса.
 (398)
 Комисията проучи искането в светлината на член 16, параграф 4 от основния регламент, в който се определят условията за събиране на мита от регистриран внос. При проучването на Комисията бяха взети предвид и коментарите, получени от ПИ и Gunvor и групата от производители износители Wilmar относно искането за регистрация.
 (399)
 Член 16, параграф 4, буква в) от основния регламент изисква Комисията да прецени дали има достатъчно доказателства, че ще са налице критични обстоятелства, при които по отношение на разглеждания продукт се причинява трудно поправима вреда от масов внос в относително кратък период от време на продукт, при който е реализирана полза от подлежащи на изравняване субсидии.
 (400)
 В допълнение член 16, параграф 4, буква г) от основния регламент изисква Комисията да оцени дали „се счита за необходимо, за да се изключи повтарянето на вредата, изравнителните мита за този внос да бъдат наложени с обратно действие“.
 (401)
 Както беше обяснено в раздел 4 по-горе, Комисията не заключи, че през разследвания период промишлеността на Съюза е понесла съществена вреда. Вместо това, както беше обяснено в раздели 5 и 6 по-горе, Комисията установи, че съществува опасност от причиняване на вреда в резултат на субсидирания внос.
 (402)
 Следователно Комисията не успя да определи дали субсидираният внос причинява трудно поправима вреда по смисъла на член 16, параграф 4, буква в) от основния регламент.
 (403)
 Поради това Комисията заключи, че условията за регистрация не са изпълнени.
 (404)
 Тъй като Комисията разполагаше с достатъчно доказателства, че изискването, посочено в член 16, параграф 4, буква в) от основния регламент, не е изпълнено, тя не регистрира вноса на биодизел от Индонезия по време на триседмичния период на